Uxía Lemus

Uxía Lemus de la Iglesia, nada na Coruña o 2 de xullo de 1976, é unha política e funcionaria galega do PSdeG-PSOE.

Traxectoria
Licenciada en Ciencias Políticas e da Administración e doutora en Ciencia Política pola USC. Dende 2007 é funcionaria da Administración local no servizo de urbanismo co Concello de Oroso. Militante do PSdeG-PSOE dende 2009, nas eleccións municipais de 2011 foi a número 2 dos socialistas en Teo, accedendo á acta de concelleira trala renuncia do candidato, Jano Leis, que só lograra 1 representanteJano Leis abandona la política y cede el liderazgo del PSOE de Teo a Uxia Lemus. Desta forma converteuse na Secretaria Xeral da Agrupación Socialista de Teo e na portavoz do partido na corporación. Nas municipais de 2015 encabezou a candidatura do PSdeG-PSOE e conseguiu subir ata 2 concelleiros o cal, unido á vitoria sen maioría absoluta de Anova, supuxo que entrase no goberno xunto con esta formación, sendo a primeira vez na democracia que os socialistas gobernaban en Teo. Desta forma foi primeira tenente de alcalde e concelleira de Urbanismo, Vivenda e SostibilidadeTeo incrementa las dedicaciones de su gobierno con el mismo coste. Na recta final do mandato manifestou a súa disconformidade coa proposta de fusión entre Santiago de Compostela e outros municipios limítrofes como Teo, a cal asumía o seu socio e alcalde Rafael Sisto e promovía o entón alcalde compostelán (e exalcalde de Teo) Martiño NoriegaCompostela Aberta y Son de Teo quieren fusionar los dos concellos. 

Nas municipais de 2019 encabezou de novo ó PSdeG-PSOE e conseguiu pasar de 2 a 4 concelleiros, igualando aos seus socios de Anova que caeron de 7 a 4, se ben estes seguían tendo máis votos. Desta forma, Anova e socialistas renovaron o seu pacto de goberno, se ben nesta ocasión necesitou o apoio do BNG na investidura, asumindo de novo a primeira tenencia de alcaldía e as áreas de Urbanismo, Seguridade Cidadá, Enerxía e Sostibilidade. Porén, en outubro de 2021 o alcalde expulsou unilateralmente ós concelleiros socialistas do executivo local e pasou a gobernar en minoríaSisto dinamita el gobierno de Teo al retirarle las competencias a los concejales del PSOE.

Notas

Véxase tamén
Outros artigos
Eleccións municipais en Teo

Ligazóns externas
Información na páxina web do Concello de Teo 

Categoría:Concelleiros de Galicia polo PSdeG-PSOE
Categoría:Alumnos da Universidade de Santiago de Compostela
Categoría:Nados na Coruña
Categoría:Nados en 1976